ПРЕПИС ОТ РЕШЕНИЕ № 462

ОТ ПРОТОКОЛ № 56/21.01.2014 Г.

НА ОбС-ЛОМ

По първа точка

Заповед № АК-04-5/09.01.2014 г. на Областният управител на област Монтана.

Ст. Панталеев подложи на поименно гласуване отмяната на решение № 460 от Протокол № 55/21.12.2013 г. на Общински съвет – Лом.

След проведеното гласуване с 25 гласа „за“ Общинският съвет на Община Лом взе следното

**РЕШЕНИЕ**

**№ 462**

На основание чл. 45, ал. 9 от ЗМСМА и във връзка със Заповед № АК-04-5/09.01.2014 г. на Областният управител на област Монтана, Общински съвет на Община Лом отменя решение № 460 от Протокол № 55 прието на заседание на Общински съвет – Лом на 20.12.2013 г.

ПРОТОКОЛЧИК: ПРЕДСЕДАТЕЛ НА ОбС-ЛОМ:

/А. Ангелова/ /Ст. Панталеев/

ПРЕПИС ОТ РЕШЕНИЕ № 463

ОТ ПРОТОКОЛ № 56/21.01.2014 Г.

НА ОбС-ЛОМ

По втора точка

Докладна записка № 4/10.01.2014 г. от Иво Иванов – Кмет на Община Лом относно: Прекратяване на правомощията на Управителя на „Ритуални дейности“ ЕООД гр. Лом.

Ст. Панталеев подложи докладната на поименно гласуване.

След проведеното гласуване с 19 гласа „за“ и 5 гласа „въздържал се“ Общинският съвет на Община Лом взе следното

**РЕШЕНИЕ**

**№ 463**

На основание чл. 137, ал. 1, т. 5 от Търговския закон и чл. 13, ал. 1, т. 6 от Наредбата за упражняване правата на собственост на Община Лом в общинските предприятия и в търговските дружества с общинско участие в капитала Общински съвет – Лом реши следното:

1. Прекратява правомощията на Красимир Цветанов Александров, като временно изпълняващ длажността Управител на „Ритуални дейности“ ЕООД гр. Лом.
2. Избира за временно изпълняващ длъжността Управител на „Ритуални дейности“ ЕООД гр. Лом – Владимир Цветанов Александров.
3. Определя месечно възнаграждение на временно изпълняващ длъжността Управител на „Ритуални дейности“ ЕООД гр. Лом в размер на две минимални работни заплати за страната.
4. Възлага на Кмета на Община Лом да извърши необходимите процедури за изпълнение на настоящото решение.

ПРОТОКОЛЧИК: ПРЕДСЕДАТЕЛ НА ОбС-ЛОМ:

/А. Ангелова/ /Ст. Панталеев/

ПРЕПИС ОТ РЕШЕНИЕ № 464

ОТ ПРОТОКОЛ № 56/21.01.2014 Г.

НА ОбС-ЛОМ

По трета точка

Докладна записка № 5/10.01.2014 г. от Иво Иванов – Кмет на Община Лом относно: Поемане на краткосрочен дълг на Община Лом по реда на Закона за общинския дълг, за получаване на краткосрочен кредит от „Фонд за органите за местно самоуправление в България – ФЛАГ“ ЕАД за реализиране на проект: „Технологично обновление на МБАЛ „Св. Николай Чудотворец“ гр. Лом, съгласно договор BG161PO0011.1.12/011 от 30.01.2012 г. за безвъзмездна финансова помощ по Оперативна програма „Регионално развитие 2007-2013 г.“

Ст. Панталеев подложи докладната на поименно гласуване.

След проведеното гласуване с 22 гласа „за“ и 1 гласа „въздържал се“ Общинският съвет на Община Лом взе следното

**РЕШЕНИЕ**

**№ 464**

Общински съвет Лом на основание чл.21, ал.1, т.10 и т.23 , и ал.2 от ЗМСМА и във връзка с реализация на проект “Технологично обновление на МБАЛ “Св. Николай Чудотворец” гр. Лом , съгласно договор BG 161PO0011.1.12/011 от 30.01.2012г. за безвъзмездна финансова помощ по Оперативна програма „Регионално развитие 2007-2013“ дава съгласие :

1.Община Лом да сключи договор за кредит с „Фонд за органите на местното самоуправление в България - ФЛАГ” ЕАД, по силата на който да поеме краткосрочен общински дълг с цел реализацията на проект: “Технологично обновление на МБАЛ “Св. Николай Чудотворец” гр. Лом , съгласно договор BG 161PO0011.1.12/011 от 30.01.2012г. за безвъзмездна финансова помощ по Оперативна програма „Регионално развитие 2007-2013“

при следните основни параметри:

* **Максимален размер на дълга** – **1 163 647.40 лева** / Един милион сто шестдесет и три хиляди шестстотин четиридесет и седем лв. 40ст.
* **Валута на дълга** – лева
* **Вид на дълга** – краткосрочен дълг, поет с договор за общински заем;
* **Условия за погасяване**:
* Срок на погасяване – до 12 месеца, считано от датата на подписване на договора за кредит, с възможност за предсрочно погасяване изцяло или на части, без такса за предсрочно погасяване.
* Източници за погасяване на главницата – чрез плащанията от Управляващия орган съгласно Договор за безвъзмездна финансова помощ №BG 161PO0011.1.12/011 от 30.01.2012г. по Оперативна програма „Регионално развитие 2007-2013“
* **Максимален лихвен процент** – шестмесечен EURIBOR плюс максимална надбавка от 4.715 %,
* **Други такси, наказателни лихви, неустойки и разноски** – съгласно ценовата политика на Фонд ФЛАГ и Управляващата банка
* **Начин на обезпечение на кредита**:
* Учредяване на залог върху вземанията на Община Лом по Договор за безвъзмездна помощ № BG 161PO0011.1.12/011 от 30.01.2012г. по Оперативна програма „Регионално развитие 2007-2013“, сключен с Управляващия орган на Оперативна програма „Регионално развитие 2007-2013“ и Община Лом.
* Учредяване на залог върху собствените приходи на общината по член 6 от Закона за общинския дълг;

1. Възлага и делегира права на Кмета на Община Лом да подготви искането за кредит, да го подаде в клон на Управляващата банка – „Уникредит Булбанк” АД, да подпише договора за кредит и договорите за залог, както и да извърши всички останали необходими правни и фактически действия за изпълнение на решението по т. 1.

ПРОТОКОЛЧИК: ПРЕДСЕДАТЕЛ НА ОбС-ЛОМ:

/А. Ангелова/ /Ст. Панталеев/

ПРЕПИС ОТ РЕШЕНИЕ № 465

ОТ ПРОТОКОЛ № 56/21.01.2014 Г.

НА ОбС-ЛОМ

По четвърта точка

Докладна записка № 7/16.01.2014 г. от Иво Иванов – Кмет на Община Лом относно: Кандидатстване на Община Лом по Проект „Красива България“ 2014 г. Обект: „Ремонт централен площад, прилежащ към читалище „Виолета Рангелова“ Кметство Трайково, община Лом.

Ст. Панталеев подложи докладната на поименно гласуване.

След проведеното гласуване с 24 гласа „за“ Общинският съвет на Община Лом взе следното

**РЕШЕНИЕ**

**№ 465**

Общинският съвет на Община Лом, на основание чл. 21, ал. 1, т. 23 от ЗМСМА и чл. 9, ал. 1 от Закона за общинските бюджети:

1. Дава съгласие Община Лом да кандидатства по проект „Красива България“ 2014 г. по мярка 01 „Подобряване на обществената среда в населените места“ за обект: „Ремонт централен площад, прилежащ към читалище „Виолета Рангелова“ кметство Трайково, община Лом“.
2. При одобрение на проектното предложение, Община Лом ще съфинансира проекта с 50 % от бюджета под формата на собствен принос, съгласно изискванията на програмата в размер до 51 736,50 лева от изпълнение на местни приходи.

ПРОТОКОЛЧИК: ПРЕДСЕДАТЕЛ НА ОбС-ЛОМ:

/А. Ангелова/ /Ст. Панталеев/

ПРЕПИС ОТ РЕШЕНИЕ № 466

ОТ ПРОТОКОЛ № 56/21.01.2014 Г.

НА ОбС-ЛОМ

По пета точка

Докладна записка № 26/17.01.2014 г. от Иво Иванов – Кмет на Община Лом относно: Кандидатстване на Община Лом по Проект „Красива България“ 2014 г. Обект: „Ремонт сграда, обособена като защитено жилище за лица с психични разстройства“, с. Замфир ул. „Царибродска“ № 7, община Лом.

Ст. Панталеев подложи докладната на поименно гласуване.

След проведеното гласуване с 18 гласа „за“ и 4 гласа „въздържал се“ Общинският съвет на Община Лом взе следното

**РЕШЕНИЕ**

**№ 466**

Общинският съвет на Община Лом, на основание чл. 21, ал. 1, т. 23 от ЗМСМА и чл. 9, ал. 1 от Закона за общинските бюджети:

1. Дава съгласие Община Лом да кандидатства по проект „Красива България“ 2014 г. по мярка М02-01 „Подобряване на социалните услуги от резидентен тип“ за обект: „Ремонт сграда, обособена като „Защитено жилище за лица с психични разстройства“, с. Замфир, ул. „Царибродска“ № 7, община Лом“.
2. При одобрение на проектното предложение, Община Лом ще съфинансира проекта с 20 % от бюджета под формата на собствен принос, съгласно изискванията на програмата в размер до 33 684,20 лева от изпълнение на местни приходи.

ПРОТОКОЛЧИК: ПРЕДСЕДАТЕЛ НА ОбС-ЛОМ:

/А. Ангелова/ /Ст. Панталеев/